text: Útflutningurin av fiskavørum hækkaði 1,5 milliardir krónur 12-mánaðarskeiðið frá juni 2022 til mai 2023 samanborið við undanfarna skeið.
text: #000004
text: Útflutningurin í mai er nú gjørdur upp, og í talvuni niðanfyri ber til at síggja útflutningin tíðarskeiðið juni 2022 til mai 2023 samanborið við undanfarna tíðarskeið.
text: #000005
text: Útflutningur av laksi vaks við 452 milliónum krónum ella 9 prosent. Hinvegin minkaði nøgdin góð 8 túsund tons ella 11 prosent.
text: #000006
text: Størsti vøksturin er 'Annar fiskur'. Hetta er fyri tað mesta fiskamjøl og fóður tilgjørt úr ymsum fiskasløgum. Útflutningurin vaks 949 milliónir krónur, ella 64 prosent. Í nøgd vaks útflutningurin av øðrum fiskasløgum 76 prosent.
text: #000007
text: Útflutningurin av øðrum vørum, fyri tað mesta olja til útlendsk skip, er vaksin 180 milliónir krónur í tíðarskeiðnum. Hetta svarar til 29 prosent vøkstur.
text: #000009
text: Útflutningurin til Russlands minkaði nógv á vári í fjør. Nú er útflutningsvirðið á øðrum vørum enn laksi, á sama støði sum áðrenn februar 2022.
text: #000011
text: Útflutningurin av uppsjóvarfiski til Russlands er ikki steðgaður upp. Í mai var útflutningurin av makreli, sild og svartkjafti til Russlands 12,6 milliónir krónur. Hetta er á nakað sama støði sum fyri maimánaðir undanfarin ár.
text: #000012